Monts Universals (muelas)

Este articlo tracta sobre los Monts Universals como la zona de muelas de lo sud de la Serranía d'Albarracín. Pa atros emplegos vaiga a Monts Universals.

Los Monts Universals son unos releus de la Serranía d'Albarracín constituitos sobre tot por unas muelas aliniadas en dirección nord-ueste-sud-este y situadas a lo sud de unas parameras d'esta serranía, y a lo nord-este d'una fondada que s'ha feito en lo sinclinal de l'Alto Tacho-Val de Cabriuel Jose Luís Peña Monne et al. : Geomorfología de la Provincia de Teruel. Instituto de Estudios Turolenses, 1984. p 49, pp 50-51, p 60..

 Toponimia 
L'oronimo Montes Universales y las suyas variants son aplicadas por autors de diferents disciplinas d'una traza diferent José Manuel Vilar Pacheco: Lexico y cultura popular de la Sierra de Albarracín. Centro de Estudios de la Comunidad de Albarracín, 2008. p 24..

Lo primer significau estió churidico y no orografico, dicindo-se con Sierras Universales, Universidad de Albarracín, Sierras y Montes Universales u Las Universidades de la ciudad y comunidad de Santa María de Albarracín un conchunto de monts u terrenos de pastura y selvas que perteneixeban a la Comunidat d'Albarracín como una universitas y no a una villa en concreto. Por extensión pasó a dicir a toda la comunidat.

L'orichen d'este rechimen de condominio se remonta a un privilechio atorgau por Carlos II lo 27 d'agosto de 1689 que concedió a las aldeyas de la Comunidat d'Albarracín constituir cadaguna d'ellas lo suyo gubierno civil y municipal. Pa facilitar la execución d'este privilechio lo 15 de mayo de 1691 s'atorgó escritura de concordia entre la comunidat d'aldeyas y la ciudat d'Albarracín. Se convinió que los terrenos que no perteneixerían a los termins de garra aldeya y que yeran arredol de cada termin seguisen comuns y con lo nombre de Sierras Universales, con churisdicción conchunta y con un uso común Arnaldo Doñate Barquero: Los diezmos en la diócesis de Albarracín. Del modo y forma de cuartear en el dicho obispado. Albarracín, 1991, pp 14-20.. 

En los sieglos XVIII y XIX se feba servir la denominación de Sierra Universal César Tomás Laguía: Las iglesias de la diócesis de Albarracín, Revista Teruel, nº 32, 1964, p 156. Pascual Madoz: Diccionario geográfico-estadístico-histórico de España y sus posesiones de Ultramar, V XVI, p 245., que ye la que Isidoro de Antillón y Marzo transmitió en la suya descripción de la redolada d'Albarracin:

Bi ha cheografos que dicen Montes Universales a toda la comarca que huei oficialment ye Sierra d'Albarracín. Cualques mapas y cheografos reservan la denominación de Montes Universales a las muelas y releus que mugan con la Serranía de Cuenca. Bel texto lo explica por la divisoria d'auguas que bi ha.

 Situación 
A lo nord-este ye cerca de la Sierra d'el Tremedal y a lo sud-ueste, de la Serranía de Cuenca; a l'este la suya marguin oriental ye en contacto con la fuesa de Teruel. Las zagueras estribacions enta lo sud-este plegan dica lo Rincón d'Ademuz con la Cruz de los Tres Reinos (1.555 m) Jorge Hermosilla Pla: Los regadíos del Rincón de Ademuz. Localizau en Las vegas tradicionales del Alto Turia: sistemas y paisajes de regadío, 2008, ISBN 978-84-370-7316-3. p 12..

 Principals altarias 
Las principals altarias son la Muela de Sant Chuan (1.830 m), la Muela de Moscardón, la Muela de Saldón, la Muela de Val de Cuenca, la Muela de Fridas y la Sierra de Chabalón (1.692 m).

Lo cabalto d'estas muelas ye relacionau con antigas superficies d'erosión finiterciarias de la Cordelera Iberica y se situa en altarias entre los 1.600 y los 1.935 metros d'altaria, correspondendo l'altaria mes gran a la Muela de Sant Chuan.

 Hidrografía 
250px|thumb|right|Naixedero de lo Guadalaviar. 
En los Monts Universals ye la muga entre la "versant atlantica" y la "versant mediterrania", naixendo-ie los ríos Tacho, Cabriuel y Guadalaviar, y cerca lo río Xúcar.

 Cheolochía 
Los suyos materials son d'edat mesozoica. Son los mesmos materials mesozoicos que rodeyan a los materials paleozoicos de la Sierra d'Albarracín que bi ha a lo norte.

 Cheomorfolochía 
Las muelas de los Monts Universals son una serie de sinclinals pendius José Luis Peña Monné, Miguel Sánchez Fabre, María Victoria Lozano Tena: Las formas de relieve de la Sierra de Albarracín. Centro de Estudios de la Comunidad de Albarracín, 2010, p 54, pp 43-44. tabulars que fuoron afectaus por la formación de las superficies d'erosión finiterciarias por lo que tienen forma de plataforma José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9. pp 55-56. u muela. Los suyos cinglos mes alteros son de lo Cretacio superior (Muela de Sant Chuan, de Moscardón, de Saldón, de Val de Cuenca y de Chabalón), fueras de la Muela de Fridas, con cinglos d'edat churasica.

En lo plan de la Muela de Sant Chuan ye una muestra de la superficie d'erosión intramiocena, y a la vegada la Muela de Sant Chuan representaba a zaguers de lo terciario un releu residual adintro de la superficie d'erosión fundamental de la Cordelera Iberica.

La solifluxión ye activa en las versants de lo cabalto de las vals de Tacho y Cabriuel y en la Muela de Sant Chuan.

 Referencias 

 Bibliografía 
 J. Vilá Valentí, Lluís Solé Sabarís, Manuel Terán: Geografía general de Espanya. Ariel Geografía. 1194.
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.

*